พบตรวจพบซิฟิลิสเมื่อเมษายนที่ผ่านมา1:32รับการรักษาตามปกติฉีดยา + ทานยาครับ 3 สัปดาห์วันนี้ 12/05/2021 ตรวจอีกครั้ง1:128 เพิ่ม 4 เท่าเลยครับวันนี้ฉีดยาและต้องฉีดต่ออีก2ครั้งเหมือนเดิมอยากได้แนวทางการดูแลตัวเองแหละอยากทราบว่าทำไมผลถึงแย่กว่าเดิมครับ
สวัสดีค่ะ Rutcharintorn Noonyungซิฟิลิสคือโรคติดต่อทางเพศสัมพันธ์อย่างหนึ่งที่เกิดมาจากการติดเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ จึงควรรักษาทันทีเมื่อตรวจพบโดยสามารถรักษาให้หายขาดได้ด้วยการให้ยาฆ่าเชื้อเพนนิซิลิน ถ้าเป็นระยะแฝงเป็นมาเกิน 1 ปี หรือไม่ทราบว่าติดมาตั้งแต่เมื่อไร จะต้องรักษาด้วยยาเพนนิซิลลินแบบฉีดเข้ากล้าม 3 เข็มห่างกันเข็มละ 1 สัปดาห์หลังการรักษาจะมีการนัดกลับไปติดตามค่าซิฟิลิซ ซึ่งควรลดลงอย่างน้อย 4 เท่าหรือมากกว่าภายใน 1 ปีหลังการรักษาจึงจะถือว่าตอบสนอง โดยแพทย์มักจะตามที่ประมาณ 3-6 เดือนและที่ 1 ปีสำคัญคือการพาคู่เพศสัมพันธ์ไปรักษาด้วยกันให้หายขาด ถึงแม้จะไม่มีอาการ ก็ควรพาไปตรวจ โดยควรตรวจซ้ำอีกทีที่ 90 วันหลังมีความเสี่ยง ตรวจด้วยการตรวจเลือด ในระหว่างนี้ให้งดการมีเพศสัมพันธ์ไปอีกอย่างน้อย 7 วันหลังรักษาครบ หรือจนกระทั่งคู่เพศสัมพันธ์ได้รับการรักษาครบแล้ว